[{"text_idx": "#000005", "text": "Mae ti\u0302m Prosiect Llongau-U 1914-18 y Comisiwn Brenhinol yn chwilio am berthnasau\u2019r diweddar Benjamin Davies (1863-1957) yn y gobaith y gallant roi mwy o wybodaeth i ni am ei waith i\u2019r Morlys yn ystod y Rhyfel Byd Cyntaf."}, {"text_idx": "#000007", "text": "Mae\u2019r ti\u0302m wedi darganfod dau lyfr nodiadau diddorol iawn sy\u2019n manylu ar arbrofion a wnaed gan Benjamin Davies i nodweddion gwahanol fathau o ddyfeisiau gwrando tanddwr cynnar a ddefnyddid i ganfod llongau tanfor y gelyn. Mae\u2019r llyfrau nodiadau, sydd i\u2019w cael mewn casgliad o bapurau a roddwyd yng ngofal Llyfrgell Genedlaethol Cymru ar ddechrau\u2019r 1980au, yn disgrifio cyfrifiadau, syniadau dylunio, ac arbrofion ymarferol. Er enghraifft, ym mis Gorffennaf 1918, aeth Davies ar fwrdd yr HMS SURLY oddi ar Weymouth i roi prawf ar sensitifrwydd ei hydroffon newydd drwy gael llong danfor Brydeinig i symud o amgylch y ddistrywlong."}, {"text_idx": "#000008", "text": "Mae\u2019r ffotograff yn dangos y peiriant chwyrli\u0308o a ddyluniwyd gan yr Athro Oliver Lodge ar ddechrau\u2019r 1890au ar gyfer arbrofion ag ether. Er mwyn adeiladu\u2019r peiriant, fe dderbyniodd Lodge grant gan y Gymdeithas Frenhinol i dalu am gynorthwyydd, sef Benjamin Davies (y dyn cyntaf ar y dde yn llewys ei grys). Ffynhonnell: Llyfrgell Ymchwil Cadbury OJL5/2, Prifysgol Birmingham."}, {"text_idx": "#000013", "text": "Mae\u2019r Prosiect Llongau-U bellach yn cynnig cyfle digyffelyb i weld rhai o longddrylliadau\u2019r Rhyfel Byd Cyntaf ar ein gwefan."}, {"text_idx": "#000014", "text": "Ar blymiad rhithwir, gallwch archwilio modelau rhyngweithiol 3D o\u2019r llongddrylliadau. Wrth i chi nofio o gwmpas y llongau a\u2019u harchwilio o bob ochr, bydd mannau poeth yn eich arwain at nodweddion sydd o ddiddordeb arbennig. Bydd ffenestri neidio-i-fyny yn dangos ffotograffau hanesyddol, cynlluniau neu luniadau o\u2019r llongau, a nodiadau eglurhaol."}]